বেলারুশ

থাম্ব|308x308পিক্সেল|মিয়েন্স্ক, বেলারুশ
**বেলারুশ** (,  *বিয়েলারুস্য্‌*;), সরকারী নাম **বেলারুশ প্রজাতন্ত্র** (Рэспубліка Беларусь *রেস্‌পুব্‌লিকা বিয়েলারুস্য্‌‌*), মধ্য পূর্ব ইউরোপের একটি স্থলবেষ্টিত প্রজাতন্ত্র।  এর উত্তরে ও পূর্বে রাশিয়া, দক্ষিণে ইউক্রেন, পশ্চিমে পোল্যান্ড, এবং উত্তর-পশ্চিমে বাল্টিক প্রজাতন্ত্র লিথুয়ানিয়া ও লাটভিয়া। বেলারুশ মূলত অরণ্য (দেশের এক-তৃতীয়াংশ), হ্রদ ও জলাভূমিতে পূর্ণ একটি সমতল ভূমি। বেলারুশের প্রায় ৯৯ লক্ষ লোকের ৮০%-ই জাতিগতভাবে বেলারুশীয়; অন্যান্য জাতির মধ্যে পোলীয়, রুশ ও ইউক্রেনীয় উল্লেখযোগ্য। তিন-চতুর্থাংশ জনগণ নগর অঞ্চলে বাস করেন। দেশের মধ্যভাগে অবস্থিত মিন্‌স্ক রাজধানী ও বৃহত্তম নগর। অন্যান্য বড় শহরগুলির মধ্যে আছে ব্রেস্ত, হ্রোদনা, হোমিয়েল, মোগিলেফ, ভিতেভ্‌স্ক এবং বাব্‌রুইস্ক। ১৯৯৫ সালের একটি গণভোটের মাধ্যমে রুশ ও বেলারুশ ভাষা দেশের সরকারি ভাষা। রুশ অর্থডক্স খ্রিস্টধর্ম দেশের মানুষের প্রধান ধর্ম। বেলারুশে একটি কেন্দ্রীয়ভাবে পরিকল্পিত অর্থনীতি বিদ্যমান; সরকার নিয়ন্ত্রিত ভারী শিল্পকারখানাগুলি এই অর্থনীতির চালিকাশক্তি, তবে কৃষিও একটি গুরুত্বপূর্ণ খাত।

মধ্যযুগ থেকে বেলারুশ অঞ্চলটি বিভিন্ন বিদেশী শাসনের অধীনে ছিল। এদের মধ্যে আছে পোল্যান্ডের ডিউক রাজত্ব, লিথুয়ানিয়ার ডিউক রাজত্ব, এবং পোলীয়-লিথুয়ানীয় কমনওয়েলথ। ১৮শ শতকে এটিকে রুশ সাম্রাজ্যের অন্তর্ভুক্ত করা হয়। কেবল মধ্য-১৯শ শতকে এসে বেলারুশে জাতীয়তাবাদী ও সাংস্কৃতিক জাগরণ ঘটে। ১৯১৯ সালে বেলোরুশীয় সোভিয়েত সমাজতান্ত্রিক প্রজাতন্ত্র হিসেবে বেলারুশ রাষ্ট্র প্রতিষ্ঠিত হয়। ১৯২২ সালে এটি সোভিয়েত ইউনিয়নের চারটি প্রতিষ্ঠাকারী রাষ্ট্রের একটি ছিল। ১৯৩০ সালে ২য় পোলীয় প্রজাতন্ত্রের বেলারুশ জাতি অধ্যুষিত এলাকাগুলি আধুনিক সীমান্তের মধ্যবর্তী অঞ্চলে বেলারুশীয় ভূমিগুলির সম্পূর্ণ একত্রীকরণ সংঘটিত হয়। দ্বিতীয় বিশ্বযুদ্ধে দেশটির প্রভূত ক্ষয়ক্ষতি হয়; এ সময় বেলারুশের এক-চতুর্থাংশ জনসংখ্যার মৃত্যু ঘটে এবং দেশটি অর্ধেকেরও বেশি অর্থনৈতিক সম্পদ হারায়।  যুদ্ধপরবর্তী বছরগুলিতে বেলারুশ ক্ষয়ক্ষতি কাটিয়ে ওঠে। এটি জাতিসংঘের প্রতিষ্ঠাতা সদস্যরাষ্ট্রগুলির একটি ছিল। ১৯৯১ সালের ২৭শে জুলাই বেলারুশের আইনসভা দেশটির সার্বভৌমত্ব ঘোষণা করেন। আগস্ট মাসে দেশটি স্বাধীন দেশ হিসেবে স্বীকৃতি পায় এবং এর মাধ্যমে ডিসেম্বরে সোভিয়েত ইউনিয়নের পতনে ভূমিকা রাখে। বর্তমান বেলারুশ সরকার একটি রাষ্ট্রপতিভিত্তিক প্রজাতন্ত্র। ১৯৯৪ সাল থেকে আলেক্সান্দর লুকাশেঙ্কো দেশটির রাষ্ট্রপতি। বেলারুশ ও রাশিয়াকে একত্রিত করে একটি মাত্র রাষ্ট্র রুশ ও বেলারুশ ইউনিয়ন করার ব্যাপারে ১৯৯৬ সাল থেকে দ্বি-পাক্ষিক আলোচনা চলছে।

## ইতিহাস
মধ্যযুগে, কিয়েভান রাসের সৃষ্টির সময় পূর্ব স্লাভিক উপজাতিরা এখানে বাস করত এবং ত্রয়োদশ-আঠারো শতকে, বেলারুশকে লিথুয়ানিয়ার গ্র্যান্ড ডাচির সাথে সংযুক্ত করা হয়, যা বেলারুশিয়ান জনগণকে গঠন করেছিল।উনিশ শতকে, পোলিশ-লিথুয়ানিয়ান কমনওয়েলথের বিভাজনের ফলে বেলারুশিয়ান জাতিগত ভূমিগুলি রাশিয়ান সাম্রাজ্যের অংশ হয়ে ওঠার পর, দেশটিরুশীকরণেরকারণে ব্যাপকভাবে ক্ষতিগ্রস্ত হয়, যা সোভিয়েত যুগেও অব্যাহত ছিল। ১৯৯১ সালে দেশটি স্বাধীনতা ঘোষণা করে।

## রাজনীতি
**বেলারুশের রাজনীতি** একটি রাষ্ট্রপতিশাসিত প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন রাষ্ট্রপতি কর্তৃক মনোনীত প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা দ্বিকাক্ষিক আইনসভার উপর ন্যস্ত। তবে রাষ্ট্রপতি আইনের মতই অনির্দিষ্টকালের জন্য কার্যকর অধ্যাদেশ জারির ক্ষমতা রাখেন। বেলারুশের দুটি বড় দলের নাম হচ্ছে ঐক্যবদ্ধ নাগরিক দল ও গণ ফ্রন্ট। এছাড়াও সেখানে আরও কিছু ছোট দলও রয়েছে।

## প্রশাসনিক অঞ্চলসমূহ

## ভূগোল
পূর্ব ইউরোপের স্থলবেষ্টিত রাষ্ট্র বেলারুশ মূলত একটি সমতল ভূমি যার কোন প্রাকৃতিক সীমানা নেই। দেশের মধ্যভাগে দক্ষিণ-পশ্চিম থেকে উত্তর-পূর্বে চলে গেছে বেলারুশ পর্বতশ্রেণী। দেশটির প্রায় এক-তৃতীয়াংশ এলাকা জনবিরল অরণ্যে আবৃত। প্রায় ৩ হাজার নদী ও প্রায় ৪ হাজার হ্রদ দেশটির ভূগোলের অন্যতম বৈশিষ্ট্য।

## অর্থনীতি
বেলারুশের অর্থনীতি বর্তমানে স্থিতিশীল ও মাঝারি পর্যায়ে রয়েছে। শিল্প, সেবা ও কৃষি খাতগুলো দেশকে অর্থনৈতিকভাবে আগাতে সাহায্য করছে। তবে আন্তর্জাতিক বাণিজ্য, রাজনৈতিক চাপ এবং রাশিয়ার ওপর নির্ভরতা ভবিষ্যতের চ্যালেঞ্জ হতে পারে।

## জনসংখ্যা
বেলারুশ এবং রুশ ভাষা বেলারুশ প্রজাতন্ত্রের সরকারি ভাষা। এর মধ্যে বেলারুশীয় ভাষাতে প্রায় ৯৮% জনগণ কথা বলে। ১০% লোক রুশ ভাষাতে কথা বলতে পারে। পশ্চিম সীমান্তবর্তী অঞ্চলে পোলীয় এবং জার্মান ভাষার প্রচলন আছে।

## সংস্কৃতি

## তথ্যসূত্র

## আরও দেখুন

## বহিঃসংযোগ
; সরকারী
* বেলারুশের ই-সরকার
* মার্কিন যুক্তরাষ্ট্রে বেলারুশের দূতাবাস 
* Global Integrity Report: Belarus has information on Belarus anti-corruption efforts. 
* বেলারুশের সরকার
* বৈদেশিক মন্ত্রণালয়
* রাষ্ট্রপতির সরকারি ওয়েবসাইট

; সংবাদ এবং গণমাধ্যম
* বেলারুশীয় টেলিগ্রাফ সংস্থা- খবর, ঘটনা, ঘটনা
* Minsk Post | Daily diary of Belarus
* বেলারুশ সংবাদ 
* বেলারুশের মিডিয়া
*  বেলারুশের সংবাদ 
* বেলারুশ থেকে রাজনীতি এবং সংবাদ

; সাধারণ তথ্য
* বেলারুশের প্রজাতন্ত্রের আধিকারিক ওয়েবসাইট 
* 
* Belarus at *UCB Libraries GovPubs*
* 
* Belarus Miscellany
* প্রথম বেলারুশীয় শিল্প গ্যালারি
* বেলারুশের ভার্চুয়াল সহায়িকা
* The World Bank in Belarus
* FAO Country Profiles: Belarus

; মানচিত্র
* বেলারুশ, topographic map
* সাধারণ পুঙ্খানুপুঙ্খ বর্ণনা, বেলারুশের পিডিএফ মানচিত্র ডাউনলোডযোগ্য

বিষয়শ্রেণী:ইউরোপের রাষ্ট্র
বিষয়শ্রেণী:প্রজাতন্ত্র

বিষয়শ্রেণী:১৯৯১-এ প্রতিষ্ঠিত রাষ্ট্র ও অঞ্চল
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:স্বাধীন রাষ্ট্রের কমনওয়েলথের সদস্য রাষ্ট্র
বিষয়শ্রেণী:যৌথ নিরাপত্তা চুক্তি সংস্থার সদস্য রাষ্ট্র
বিষয়শ্রেণী:ইউরেশীয় অর্থনৈতিক ইউনিয়নের সদস্য রাষ্ট্র
বিষয়শ্রেণী:রুশ ভাষী দেশ ও অঞ্চল
বিষয়শ্রেণী:একাধিক দাপ্তরিক ভাষা সহ ইউরোপের দেশ
বিষয়শ্রেণী:স্থলবেষ্টিত দেশ
বিষয়শ্রেণী:সার্বভৌম রাষ্ট্র